Lugo (provincija)
<s>Provincija Lugo (španjolski: Provincia de Lugo) je jedna od četiri provincije španjolske autonomne zajednice 
- Galicije, koja se nalazi na sjeverozapadu Španjolske.</s>

<s>Geografske karakteristike</s>

<s>Provincija Lugo prostire se na površini od 9,856 km² u kojoj živi 333,634 stanovnika.</s><s>Provincija je osnovana 1833. uz obale Biskajskog zaljeva.</s>

<s>Atlanska obala Luga duga je nekih 100 km, proteže se od estuarija rijeke Sor na zapadu, do estuarija rijeke Eo zvanog Ribadeo na istoku.</s><s>To je kraj malih luka i ribarskih sela.</s><s>Po unutrašnjosti ukrštaju se zapadni obronci Kantabrijskog gorja sa Galicijskim masivom, isprepleteni riječnim dolinama.</s><s>Najveći vodotok je rijeka Minho koja protiče duž jugozapada uz portugalsku granicu do Atlanskog oceana.</s>

<s>Privreda</s>

<s>Lokalni termalni izvori sa spa centrima privlače nešto turista, ali glavni izvori prihoda leže u poljoprivredi, proizvodnji hrane i ribolovu.</s><s>Lugo je jedan od glavnih španjolskih proizvođača raži i krumpira, ali je stočarstvo za ekonomiju provincije još važnije.</s><s>Industrijski razvoj dobio je snažan poticaj 1980. kad je podignuta prva španjolska tvornica aluminija u San Ciprianu, sa lukom i skladištima za boksit.</s><s>Provincija Lugo je jedna od glavnih šumarskih regija u Španjolskoj.</s>

<s>Pored Luga koji je i administrativni centar provincije, ostali veći urbani centri su; Mondoñedo (sjedište biskupije), Monforte de Lemos, Sarria i Vivero.</s>

<s>Izvori</s>

<s>Vanjske veze</s>

<s>Diputación de Lugo</s>

<s>Pokrajine Španije
Galicija (Španija)</s>

